# data[].attributes.attachment_link.readable_text
Katso syksyn ja kevään valmistumispäivät Lukuvuoden kulku -sivulta.
Kova aherrus on loppusuoralla

Onnea valmistumisesta! Millaisia suunnitelmia sinulla on seuraavaksi? Jos sinulla ei ole töitä heti valmistumisesi jälkeen tai et aloita heti syksyllä uusia opintoja, ilmoittaudu työnhakijaksi Oma asiointi -palvelussa, jonka löydät uudelta Työmarkkinatorilta (tyomarkkinatori.fi). Ilmoittaudu työnhakijaksi heti, kun olet valmis ottamaan työtä vastaan tai viimeistään seuraavana päivänä valmistumisestasi.

Saat työnhaun aloitukseen tiivistä tukea oman kuntasi työllisyyden kuntakokeilun omavalmentajalta tai TE-toimiston vastuuasiantuntijalta riippuen siitä, kuuluuko kotikuntasi valtakunnalliseen työllisyyden kuntakokeiluun. Muista siis merkitä kotikuntasi Oma asioinnissa. Työnhakijaksi ilmoittautumisen jälkeen sinuun ollaan yhteydessä ja saat tiivistä tukea työnhakuun.

Lisätietoa työllisyyden kuntakokeiluista

Ilmoittaudu työnhakijaksi netissä

Katso video työnhakijaksi ilmoittautumisesta täältä:

Työnhakijaksi ilmoittaudutaan osoitteessa www.te-palvelut.fi -> Oma asiointi. Tarvitset verkkoasiointiin henkilökohtaiset pankkitunnukset. Seuraa tarkasti palvelun ohjeita ja täytä huolellisesti kaikki tietosi järjestelmään. Tämä sujuvoittaa asiointiasi.
Katso täältä tarkemmat kirjalliset ohjeet työnhakijaksi ilmoittautumisesta.
Täältä voit etsiä töitä

Katso vinkit työnhakuun:

Valtakunnallisilta TE-palveluiden sivuilta löydät avoimia työpaikkoja sekä työvoima- ja rekrytointikoulutuksia. Sivuilta löydät myös tarkempaa tietoa työnhausta.

Työttömyysturva

Tietoa työttömyysturvasta työnhaun aikana:

Oletko alle 30-vuotias?

Ohjaamossa 15-29-vuotiaat saavat tukea työhön, koulutukseen ja arkeen liittyvissä asioissa. Ohjaamoon voi tulla ilman ajanvarausta hakemaan apua erilaisiin pienempiin ja suurempiin ongelmiin.

Ohjaamosta tavoitat TE-palveluiden asiantuntijan sekä myös muita nuorten parissa toimivia asiantuntijoita samalta luukulta.

Keski-Suomessa on Ohjaamot Hankasalmella, Jyväskylässä, Laukaassa, Viitasaarella ja Saarijärvellä. Tarkista ajantasaiset palveluajat ja -tavat Ohjaamojen sivuilta.
Ystävällisin terveisin
Keski-Suomen TE-palvelut, Jyväskylän seudun kuntakokeilu ja Jämsä-Keuruu-Saarijärvi-kuntakokeilu

www.te-palvelut.fi/keski-suomi
www.jyvaskylanseutu.fi/tyollisyyskokeilu
www.jakesa.fi

# data[].attributes.attachment_link.description
Katso syksyn ja kevään valmistumispäivät Lukuvuoden kulku -sivulta. Onnea valmistumisesta! Millaisia suunnitelmia sinulla on seuraavaksi? Jos sinulla ei ole töitä heti valmistumisesi jälkeen tai et aloita heti syksyllä uusia opintoja, ilmoittaudu työnhakijaksi Oma asiointi -palvelussa, jonka löydät uudelta Työmarkkinatorilta (tyomarkkinatori.fi). Ilmoittaudu työnhakijaksi heti, kun olet valmis ottamaan työtä vastaan tai viimeistään seuraavana päivänä valmistumisestasi.

# data[].attributes.attachment_link.readable_text
Työpaikkaa kannattaa lähteä etsimään jo opiskelujen aikana. Parhaassa tapauksessa olet saanut jalkaa oven väliin jo työssäoppimisen aikana. Työnantajat ottavat mielellään töihin henkilöitä, jotka ovat jo entuudestaan tuttuja. Jos harjoittelupaikasta ei työpaikkaa löydy, väyliä etsiä töitä on monia muita:

omat verkostot, esim. sukulaiset ja tuttavat

henkilöstönvuokrausyritykset

työ- ja elinkeinotoimisto (TE-palvelut)

kaupungilta (Äänekosken kaupunki)

internetin hakusivuilta (Monster, Oikotie, Duunitori yms.)

yritysten omilta sivuilta

sanomalehdistä

sosiaalisesta mediasta

rekrytointisovellusten avulla

Töitä hakiessa aktiivisuus on tärkeää. Monesti työpaikat ovat ns. piilotyöpaikkoja, eli ne eivät ole julkisessa haussa. Soittamalla suoraan yritykseen tai lähettämällä avoimen hakemuksen voit löytää itsellesi työpaikan.

Vinkkejä työnhakuun ja työelämätaitoihin löydät Osaajia työelämään -verkko-oppimisympäristöstä. Tutustu ja harjoittele itsenäisesti!

Löydä työpaikka Facebookista!

Liity Facebook-ryhmäämme, jossa vinkataan avoimista työpaikoista tai ilmoitetaan mahdollisista työharjoittelupaikoista.

Yrittäjyys työllistymisvaihtoehtona

Yrittäjyys voi olla yksi vaihtoehto työllistymiseen. Yrittäjyys sopii joillekin, mutta ei kaikille. Jos yritystoiminta kiinnostaa, ole yhteydessä POKEn opinto-ohjaajiin.

Lisätietoa yrittäjyydestä löytyy mm. TE-palveluiden nettisivuilta. ( TE-palvelut yrittäjälle)

# data[].attributes.attachment_link.description
Työpaikkaa kannattaa lähteä etsimään jo opiskelujen aikana. Parhaassa tapauksessa olet saanut jalkaa oven väliin jo työssäoppimisen aikana. Työnantajat ottavat mielellään töihin henkilöitä, jotka ovat jo entuudestaan tuttuja. Jos harjoittelupaikasta ei työpaikkaa löydy, väyliä etsiä töitä on monia muita: omat verkostot, esim.

# data[].attributes.attachment_link.readable_text
Ammatillisen perustutkinnon suorittamisen jälkeen yleinen jatko-opintokelpoisuus mahdollistaa opinnot ammatti- ja erikoisammattitutkinnoissa, ammattikorkeakouluissa ja yliopistoissa.

Ammatillisen perustutkinnon jo suorittanut voi etsiä opiskelumahdollisuuksia

korkea-asteen opinnoista

ammatillisesta koulutuksesta

tutkinnon osat perustutkinnoista

ammattitutkinnoista

erikoisammattitutkinnoista

oppisopimuskoulutuksena tutkintoja tai tutkinnon osia

Ammatillisen koulutuksen jatko-opintomahdollisuudet

Pokella on mahdollista opiskella monipuolisesti ammatti- ja erikoisammattitutkintoja tai niiden osia. Kysy lisää eri jatko-opiskelumahdollisuuksista Hakijapalveluista.

Ammattikorkeakoulut

Ammattikorkeakoulujen opiskeluvaihtoehdoista, hakemisesta ja valintaperusteista löydät tietoa sivustolta www.ammattikorkeakouluun.fi tai Opintopolusta.

Ammattikorkeaopintojen suuntautumisvaihtoehdoista löydät tietoa kunkin oppilaitoksen omilta sivuilta.

Syksyn 2022 korkeakoulujen yhteishaku 31.8 - 14.9.2022

Syksyn yhteishaussa haetaan korkeakoulujen keväällä 2023 alkaviin koulutuksiin.

Syksyn yhteishaussa voi hakea enintään kuuteen koulutukseen, jotka hakija asettaa hakulomakkeella mieluisuusjärjestykseen. Hakijalle voidaan tarjota pääasiassa vain yhtä opiskelupaikkaa. Valintojen tulokset ilmoitetaan hakijoille viimeistään 25.11.2022 ja opiskelupaikka tulee ottaa vastaan ennen 2.12.2022. Varasijoilta hyväksyminen päättyy 13.12.2022.

Käy keskustelemassa jatko-opintosuunnitelmistasi opinto-ohjaajan kanssa.

Korkea-asteen valintaperusteet

Korkea-asteen yhteishaussa valinta tapahtuu todistusvalinnan tai valintakokeen perusteella. Ammatillisen tutkinnon todistusvalinnassa huomioidaan 1.8.2015 jälkeen suoritetut tutkinnot. Ammatillisen perustutkinnon pisteytysmallin löydät Ammattikorkeakouluun -sivustolta.

Kaksoistutkinnon suorittaneet ovat mukana sekä ylioppilastutkinnon että ammatillisen perustutkinnon perusteella tehtävässä todistusvalinnassa. Pisteet lasketaan todistusvalintaa varten molemmista tutkinnoista.

Korkea-asteen opintoja ammatillisten opintojen aikana

Poken opiskelijana voit opiskella orientoivia verkko-opintoja jo ammattiin opiskellessasi. JAMK tarjoaa POKEn opiskelijoille maksuttomia opintoja, joita voit tehdä mistä käsin tahansa ja joustavasti omaan työjärjestykseen sovittaen.
Lisätietoja tarjolla olevista opinnoista, kursseista ja ilmoittautuminen.
Sovi oman opinto-ohjaajasi kanssa opinnoista.

Ohjausta tarjolla

Hakuasioissa saat ohjausta omalta opinto-ohjaajaltasi. Sinun kannattaa käydä keskustelemassa suunnitelmistasi.